ועדת הכנסת, כנסת 15, פרוטוקול מספר 218, 2001-07-17 10:00

אפי אושעיה: אני פותח את הישיבה.

אפי אושעיה: הנושא הראשון על סדר היום הוא בקשה לפטור מחובת הנחה את הצעת-החוק של חבר-הכנסת יגאל ביבי וקבוצת חברי-כנסת.

אפי אושעיה: חברי-הכנסת, הצעת-החוק הזאת היא המשך לדיונים שהתקיימו פה בוועדה והצעות שהגיעו מוועדת הכלכלה.

יגאל ביבי: חברי-הכנסת, אמנם הוועדה החליטה הבוקר שהנושא של תוכן השידורים הוא לא דבר חדש, וידונו בזה מחר בוועדת הכלכלה.

יגאל ביבי: אף על פי כן, גם חבר-הכנסת מיכאל איתן הגיש הצעת-חוק בנושא הזה במסלול נפרד, וגם אני מגיש עם קבוצת חברי-כנסת הצעת-חוק במסלול נפרד.

יגאל ביבי: אני מקווה שההסתייגות תתקבל בוועדת הכלכלה, אבל אם לא – קיימת הצעת-חוק זו, ואני מבקש לפטור אותה לפחות מחובת הנחה.

אפי אושעיה: מי בעד פטור מחובת הנחה?

אפי אושעיה: מי נגד?

אריאלה קלעי: התנגדות הממשלה - -

בשעה 8: הצבעה בעד – רוב נגד – מיעוט הבקשה לפטור מחובת הנחה את הצ"ח הבזק (תיקון – הגבלות על משדרי מין) התשס"א-2001 של חה"כ יגאל ביבי וקבוצת ח"כים התקבלה.

אפי אושעיה: אם כך, יש פטור מחובת הנחה של הצעת-החוק.

אפי אושעיה: ב.

אפי אושעיה: קביעת ועדות לדיון בהצעות-חוק ובהצעות לסדר-היום

אפי אושעיה: לגבי הצעת-חוק תוספי מזון לתינוקות של חברת-הכנסת תמר גוז'נסקי, היו הצעות להעביר את הנושא לוועדת העבודה והרווחה, או לוועדה לקידום מעמד הילד.

אפי אושעיה: חברת-הכנסת תמר גוז'נסקי אומרת שיש לה סיכום עם חבר-הכנסת דוד טל, שהנושא יועבר לוועדה לקידום מעמד הילד.

אפי אושעיה: אם כך, ההסברים מיותרים, מי בעד העברת הנושא לוועדה לקידום מעמד הילד?

אפי אושעיה: מי נגד?

אפי אושעיה: בעד- כולם נגד – אין נמנעים – אין הצעת-חוק תוספי מזון לתינוקות, התש"ס-2000 של חברת-הכנסת תמר גוז'נסקי וקבוצת חברי-כנסת תעבור לוועדה לקידום מעמד הילד.

אפי אושעיה: ההצעה להעביר את הצעת-חוק תוספי מזון לתינוקות לוועדה לקידום מעמד הילד אושרה פה אחד.

אפי אושעיה: ג.

אפי אושעיה: הצעת-חוק שכר חברי-הכנסת (תיקון מס' 21) (תשלומים לשרים ולסגני שרים), התשס"א-2001 – הכנה לקריאה שנייה ושלישית

אפי אושעיה: הצעת-חוק שכר חברי-הכנסת (תיקון מס' 21) (תשלומים לשרים ולסגני שרים) – הכנה לקריאה שנייה ושלישית.

אפי אושעיה: אין ערעורים.

אפי אושעיה: הנושא הזה נידון בוועדה, ונעשו התיקונים המתבקשים.

יצחק גאגולה: תסביר בכמה מילים מה אומרת הצעת-החוק.

נחמה רונן: התקיים פה דיון על הנושא.

אפי אושעיה: חבר-הכנסת גאגולה הוא חבר-כנסת יסודי שרוצה ללמוד את הנושא.

אפי אושעיה: זה טבעי, אתה עושה את המעשה הנכון.

אפי אושעיה: הצעת-החוק קובעת מתן תקציב לקשר עם הציבור לסגני שרים, מחצית מהתקציב שיש לחברי-כנסת.

ארבל אסטרחן: אני רוצה להסביר את הצעת-החוק.

אפי אושעיה: למה להסביר?

אפי אושעיה: אנחנו רוצים להצביע.

יצחק גאגולה: האם לשרים יש אפשרות לפתוח לשכות מלבד הלשכה שלהם?

ארבל אסטרחן: לא.

ארבל אסטרחן: אני רוצה להסביר שמדובר בהצעת-חוק מטעם ועדת הכנסת, שכבר נידונה והוכנה לקראת הקריאה הראשונה.

ארבל אסטרחן: אני אסביר שוב בקצרה על מה מדובר.

ארבל אסטרחן: חוק שכר חברי-הכנסת היום קובע את השכר, את התשלומים וההענקות שישולמו לחברי-הכנסת.

ארבל אסטרחן: אחת הפסקאות קובעת שיינתנו הענקות לחברי-הכנסת, ליושב-ראש הכנסת וכו' "לכיסוי הוצאותיהם המיוחדות לרגל תפקידיהם".

ארבל אסטרחן: סעיף 10 לחוק קובע שהוא לא יחול על חבר-כנסת שמכהן כחבר הממשלה, כשר או כסגן שר.

ארבל אסטרחן: בפועל, במשך שנים רבות, חברי הממשלה וסגני השרים מקבלים חלק מתקציב קשר עם הציבור, שבדרך כלל עומד על מחצית, וכך גם נקבע בהחלטה האחרונה שנגעה לתקציב קשר עם הציבור.

ארבל אסטרחן: מכיוון שלכאורה אין סמכות מכוח חוק שכר חברי-הכנסת לתת להם את הסכומים האלה, באה הצעת-החוק לקבוע שסגנים וסגני שרים יוכלו לקבל מתקציב הכנסת כסף אך ורק לצורך מילוי תפקידם כחברי-כנסת, זאת אומרת: לא תשלומים אחרים שמשולמים לחברי-הכנסת מכוח אותו חוק.

מוסי רז: מה זאת אומרת?

מוסי רז: האם קודם כל הזמן נתנו שלא כחוק, ועכשיו מתקנים את החוק?

ארבל אסטרחן: במשך השנים אמרו שזה לכאורה ניתן מתקציב הכנסת, כי אמרו שלשרים ולסגני שרים יש גם הוצאות שקשורות לעבודתם כחברי-הכנסת, כי הם נמצאים בכנסת.

מוסי רז: זאת אומרת שנתנו כסף שלא כחוק.

ארבל אסטרחן: לא היה ברור מכוח מה ההסמכה.

ארבל אסטרחן: מדובר בהצעה מטעם הוועדה, וכרגע אתם מתבקשים לאשר אותה לקריאה שנייה ושלישית.

מוסי רז: זאת שערורייה גדולה.

אפי אושעיה: חבר-הכנסת רז, יכול להיות שזאת שערורייה, אבל התקיימו פה דיונים ארוכים בנושא.

אפי אושעיה: הנושא נלמד, ועבר בקריאה הראשונה במליאה.

אפי אושעיה: לא עושים פה איזשהו מחטף.

אפי אושעיה: היה פה דיון מעמיק שהתקיים פעם ועוד פעם.

אפי אושעיה: למרות שהיו דיונים, היועצת המשפטית מצאה לנכון בניגוד לדעתי להסביר את הנושא פעם נוספת, על מנת שיובן.

אפי אושעיה: לפיכך, ברשותך אני מעלה את הנושא להצבעה.

אפי אושעיה: חברי-הכנסת, מי בעד הצעת-החוק, כפי שהיא גובשה בוועדה?

אפי אושעיה: מי נגד?

אפי אושעיה: בעד – רוב נגד – 1 נמנעים – 2

אפי אושעיה: חבר-הכנסת מוסי רז נגד, שני נמנעים.

אפי אושעיה: הצעת-החוק אושרה לקריאה שנייה ושלישית.

אפי אושעיה: ב.

אפי אושעיה: המשך – קביעת ועדות לדיון בהצעות-חוק ובהצעות לסדר-היום

אפי אושעיה: הצעת-חוק פיצויים לנפגעי אסון קריסת הרצפה באולמי ורסאי, התשס"א-2001, של חבר-הכנסת רוני מילוא.

אפי אושעיה: נשמעו הצעות להעביר את הנושא לוועדת הפנים ואיכות הסביבה, לוועדת הכספים, לוועדת החוקה, חוק ומשפט או לוועדת העבודה הרווחה והבריאות.

משה גפני: אדוני היושב-ראש, אני רוצה לומר לחברי-הוועדה שאסון ורסאי נידון בוועדת הפנים ואיכות הסביבה כבר מספר פעמים בהיבטים שונים, שנוגעים למעשה לוועדת הפנים ואיכות הסביבה.

אפי אושעיה: זה טבעי שהנושא יעבור לדיון בוועדת הפנים ואיכות הסביבה.

משה גפני: אני רק רוצה להגיד לוועדה וליושב-ראש הוועדה, שאני על-פי החלטה של ועדת הפנים ואיכות הסביבה, פניתי לראש-הממשלה כדי שיכירו בנושא הזה כאסון לאומי.

משה גפני: הוא מינה את מזכיר הממשלה, והוא אמור לשבת אתי בעניין הזה.

משה גפני: אם תהיה החלטת ממשלה – מה טוב, ואם לא – אנחנו מקדמים את החוק בוועדת הפנים ואיכות הסביבה במהירות האפשרית, כי אי אפשר להשאיר כך את המצב.

יאיר פרץ: מה אומרת היועצת המשפטית?

ארבל אסטרחן: הנושא יכול להיות נידון בכמה ועדות.

ארבל אסטרחן: מדובר פה על פיצויים לנפגעים.

אפי אושעיה: מי בעד להעביר את הנושא לוועדת הפנים ואיכות הסביבה?

אפי אושעיה: בעד – כולם נגד – אין נמנעים – אין

אפי אושעיה: האם מישהו מתנגד להעברת הנושא לוועדת הפנים ואיכות הסביבה?

אפי אושעיה: לא, ולכן אושר פה אחד שהדיון בנושא יועבר לוועדת הפנים ואיכות הסביבה.

אפי אושעיה: לגבי זיהום מי השתייה, מכיוון שבמליאה לא נאמר דבר, אנחנו מעבירים את הנושא לדיון בוועדת הפנים ואיכות הסביבה.

משה גפני: תודה רבה.

משה גפני: אנחנו כבר דנו בזה אתמול.

אפי אושעיה: הצעת-חוק שעות עבודה ומנוחה של חבר-הכנסת רחמים מלול וקבוצת חברי-כנסת.

אפי אושעיה: נשמעו הצעות להעביר את הצעת-החוק לדיון בוועדת הכלכלה, או לוועדת העבודה הרווחה והבריאות.

אבשלום וילן: ועדת הכלכלה.

יאיר פרץ: ועדת העבודה הרווחה והבריאות, מה לוועדת הכלכלה ולזה?

ארבל אסטרחן: חוק שעות עבודה ומנוחה צריך להיות נידון בוועדת העבודה הרווחה והבריאות.

אפי אושעיה: חבר-הכנסת וילן, אומרת היועצת המשפטית שבאופן טבעי הנושא צריך להיות נידון בוועדת העבודה הרווחה והבריאות.

אבשלום וילן: אני אגיד לך את האמת, אני רוצה לקיים הצבעה, בגלל המחטפים שנערכים שם.

אפי אושעיה: מי בעד העברת הנושא לוועדת העבודה הרווחה והבריאות?

אפי אושעיה: מי נגד העברת הנושא לוועדת העבודה הרווחה והבריאות, כלומר: העברת הנושא לוועדת הכלכלה?

אפי אושעיה: בעד – רוב נגד – 2 נמנעים – אין הוחלט להעביר את הצעת-חוק שעות עבודה ומנוחה (תיקון – עבודה ומנוחה שבועית), התשס"א-2000, של חבר-הכנסת רחמים מלול וקבוצת חברי-כנסת לדיון בוועדת העבודה הרווחה והבריאות

אפי אושעיה: הצעת-חוק שעות עבודה ומנוחה תעבור לדיון בוועדת העבודה הרווחה והבריאות.

אפי אושעיה: הצעת-חוק ביטוח בריאות ממלכתי (תיקון – זכאות לסיוע בטיפולי הפריה חוץ גופית).

אתי בן-יוסף: חברת-הכנסת יעל דיין כתבה לך מכתב.

אתי בן-יוסף: הצעת-חוק של הפריה חוץ גופית זה נושא שנידון כבר שנה בוועדה של יעל דיין, ובוועדה הזאת גובשה כבר הצעת-חוק, והנושא מתקדם מאד.

אתי בן-יוסף: לפיכך, לפי דעתי, כדאי להעביר את הנושא לוועדה שכבר דנה בנושא.

יצחק גאגולה: לא.

נחמה רונן: למה לא?

אפי אושעיה: אני אומר את דעתי, לא את דעתך.

אפי אושעיה: זה נושא שכבר נידון שם ונלמד.

אפי אושעיה: השתתפו בו מיטב המומחים שעוסקים בתחום.

אפי אושעיה: חבל להעביר את הנושא לוועדה אחרת, חבר-הכנסת גאגולה.

אמנון כהן: אולי נעביר את הנושא לוועדה משותפת לוועדת העבודה הרווחה והבריאות ולוועדה לקידום מעמד האישה?

אמנון כהן: כי זאת הצעת-חוק שלי.

אפי אושעיה: גם חברת-הכנסת יעל דיין שהיא יושבת-ראש הוועדה, אומרת להעביר את הצעת-החוק לדיון בוועדה המשותפת לוועדה לקידום מעמד האישה וועדת העבודה הרווחה והבריאות.

יצחק גאגולה: בראשות מי?

אבשלום וילן: בראשות יעל דיין.

יצחק גאגולה: לא, בראשות דוד טל.

אתי בן-יוסף: הוועדה המשותפת כבר קיימת.

אפי אושעיה: חבר-הכנסת גאגולה, אני מאד מעריך את חבר-הכנסת טל ידידי הטוב, אבל הוועדה כבר הוקמה, ומונתה בהסכמה אתו.

אפי אושעיה: אם הוא מסכים, למה שאנחנו נתנגד?

אפי אושעיה: לפיכך, אני מציע להעביר את הצעת-החוק לוועדה המשותפת לוועדה לקידום מעמד האישה ולוועדת העבודה הרווחה והבריאות בראשותה של יעל דיין.

אפי אושעיה: מי בעד?

אפי אושעיה: מי נגד?

אפי אושעיה: מי נמנע?

אפי אושעיה: הצבעה

אפי אושעיה: נגד - אין

אפי אושעיה: הוחלט להעביר את הצעת-חוק ביטוח בריאות ממלכתי (תיקון – זכאות לסיוע בטיפולי הפריה חוץ גופית), התשס"א-2001, של חבר-הכנסת יצחק גאגולה, לוועדה המשותפת לוועדה לקידום מעמד האישה ולוועדת העבודה הרווחה והבריאות, בראשותה של חברת-הכנסת יעל דיין.

אפי אושעיה: אושר פה אחד שהצעת-חוק ביטוח בריאות ממלכתי תועבר לוועדה המשותפת לוועדה לקידום מעמד האישה ולוועדת העבודה הרווחה והבריאות.

ארבל אסטרחן: הצעת-החוק עצמה מדברת על כך שמשרדי הממשלה ייצאו עם תכניות למניעת מפגעים של רעידות אדמה.

ארבל אסטרחן: הצעת-החוק אומרת שכל משרד ממשלתי חייב בהנחת התכנית בפני ועדת הכלכלה של הכנסת.

ארבל אסטרחן: ועדת הכלכלה רשאית שלא לאשר את התכנית.

ארבל אסטרחן: לפיכך, כוונת המציעים והתוכן של החוק מדברים על מעורבות של ועדת הכלכלה.

אפי אושעיה: אם כך, היועצת המשפטית מציעה להעביר את הצעת-החוק לוועדת הכלכלה.

אפי אושעיה: האם יש התנגדות של חברי-הכנסת לכך?

שאול יהלום: אם היועצת המשפטית אומרת שצריך להעביר את הצעת-החוק לוועדת הכלכלה, צריך להעביר את הצעת-החוק לוועדת הכלכלה.

אפי אושעיה: חברי-הכנסת, מי בעד העברת הצעת-החוק לוועדת הכלכלה?

אפי אושעיה: מי נגד?

אפי אושעיה: מי נמנע?

אפי אושעיה: בעד – כולם

אפי אושעיה: נמנעים – אין

אפי אושעיה: אושר פה אחד להעביר את הצעת-חוק כוננות לרעידת אדמה לוועדת הכלכלה.

אפי אושעיה: הצעת-חוק חופש העיסוק (הקלה בהגבלות גיל, תושבות ועיסוק אחר) (תיקוני חקיקה), התשס"א-2001.

אפי אושעיה: נשמעו ההצעות להעביר את הנושא לדיון בוועדת העבודה הרווחה והבריאות, או לוועדת החוקה חוק ומשפט.

יאיר פרץ: חופש העיסוק קשור לוועדת העבודה הרווחה והבריאות.

ארבל אסטרחן: ועדת החוקה חוק ומשפט.

אפי אושעיה: על פניו זה נשמע כאילו ועדת העבודה הרווחה והבריאות היא הוועדה הטבעית אליה צריכה להגיע הצעת-החוק, אבל אומרת היועצת המשפטית שהצעת-החוק צריכה להגיע לוועדת החוקה חוק ומשפט.

אפי אושעיה: נשמע את נציג משרד המשפטים.

עמי ברקוביץ: כמובן שאנחנו נכבד כל החלטה של הוועדה, אבל שר המשפטים אמר שהמקום הנכון לדון בהצעה הוא ועדת החוקה חוק ומשפט, כי פונים לשורה ארוכה של מקצועות - ולא מדובר בעבודה – כמו לשכת עורכי-הדין, רואי החשבון וכיוצא באלה.

עמי ברקוביץ: מדובר בהתאמות לחוק יסוד ובזכויות, ודבר אחרון – זה חוק שממשיך חוק תאום שטיפל גם הוא בשורה ארוכה של מקצועות, ונידון בוועדת החוקה חוק ומשפט.

אפי אושעיה: חברי-הכנסת, על-פי עמדת היועצת המשפטית ונציג משרד המשפטים, הנושא צריך לעבור לוועדת החוקה חוק ומשפט מהטעמים הענייניים שפורטו עכשיו.

אפי אושעיה: חבר-הכנסת גאגולה, מציעים להעביר את הנושא לוועדת החוקה חוק ומשפט מטעמים מאד ענייניים, משפטיים בעיקר.

אמנון כהן: אני חושב שהצעת-החוק צריכה לעבור לוועדת העבודה הרווחה והבריאות.

אפי אושעיה: אבל לא מדברים פה על שעות עבודה ומנוחה, אלא על מקצועות ספציפיים.

יצחק גאגולה: זה חופש, ומה שקשור לחופש צריך להיות נידון בוועדת העבודה הרווחה והבריאות.

אבשלום וילן: האם הקשבת להסברים המשפטיים?

אבשלום וילן: לא הכל פוליטיקה.

יצחק גאגולה: האם זה קשור לפוליטיקה?

יצחק גאגולה: האם חופש העיסוק זה פוליטיקה?

אפי אושעיה: חבר-הכנסת גאגולה, אני הבעתי את עמדתי שצריך להעביר את הצעת-החוק לוועדת העבודה הרווחה והבריאות, אבל נשמעו פה עמדות שונות מצד היועצת המשפטית ונציג משרד המשפטים, ולכן אני מקבל את הדעה שלהם.

אפי אושעיה: מי בעד להעביר את הדיון לוועדת החוקה חוק ומשפט?

אפי אושעיה: הצבעה בעד – רוב נגד – מיעוט נמנעים – אין הוחלט להעביר את הצעת-חוק חופש העיסוק (הקלה בהגבלות – גיל, תושבות ועיסוק אחר) (תיקוני חקיקה), התשס"א-2001, לוועדת החוקה, חוק ומשפט.

אפי אושעיה: הנושא יועבר לוועדת החוקה, חוק ומשפט.

אפי אושעיה: הצעת-חוק החברות הממשלתיות (תיקון הגבלת הוצאה מוכרת לצורכי מס) התשס"א-2001 של חבר-הכנסת רן כהן.

סגן מזכיר הכנסת דוד לב: זה ועדת כספים נטו.

ארבל אסטרחן: זה שייך באופן מובהק לוועדת הכספים.

ארבל אסטרחן: מדובר פה על הכרה בהוצאה לצורכי מס בהוצאות שכר - -

אפי אושעיה: מי בעד העברת הצעת-החוק לוועדת הכספים?

אפי אושעיה: מי נגד?

אפי אושעיה: בעד – כולם נגד – אין נמנעים – אין הוחלט להעביר את הצעת-חוק החברות הממשלתיות (תיקון הגבלת הוצאה מוכרת לצורכי מס) התשס"א-2001 של חבר-הכנסת רן כהן, לוועדת הכספים.

אפי אושעיה: פה אחד הוחלט להעביר את הצעת-חוק החברות הממשלתיות לוועדת הכספים.

אפי אושעיה: הצעת-חוק משק הדלק (הגבלת הפעלה ומכירת דלק לתחנות תדלוק הפועלות שלא כדין) של חברת-הכנסת נחמה רונן.

אפי אושעיה: על-פי המקובל, זה צריך לעבור לוועדת הכלכלה.

יאיר פרץ: במשק הדלק דנים בוועדת הכספים, לא?

אפי אושעיה: לא, במשק הדלק דנים בוועדת הכלכלה.

אפי אושעיה: מי בעד העברת הצעת-החוק לוועדת הכלכלה?

אפי אושעיה: מי נגד?

אפי אושעיה: בעד – כולם נגד – אין נמנעים – אין הוחלט להעביר את הצעת-חוק משק הדלק (הגבלת הפעלה מכירת דלק לתחנות תדלוק הפועלות שלא כדין) התשס"א-2001, של חברת-הכנסת נחמה רונן, לוועדת הכלכלה.

אפי אושעיה: אושר פה אחד להעביר את הצעת-חוק משק הדלק של חברת-הכנסת נחמה רונן לוועדת הכלכלה.

בהצעות לסדר-היום: השביתה המתוכננת ברשויות המקומיות של חברי-הכנסת זבולון אורלב, טלב אלסאנע, מוחמד כנעאן, דוד לוי ויהודית נאות.

ארבל אסטרחן: זה שייך לוועדת הפנים ואיכות הסביבה.

אפי אושעיה: מי בעד העברת הנושא לוועדת הפנים ואיכות הסביבה?

אפי אושעיה: מי נגד?

אפי אושעיה: בעד – כולם נגד – אין נמנעים - אין הוחלט להעביר את ההצעה לסדר-היום השביתה המתוכננת ברשויות המקומיות, של חברי-הכנסת אורלב, אלסאנע, כנעאן, דוד לוי ונאות, לדיון בוועדת הפנים ואיכות הסביבה.

אפי אושעיה: הוחלט להעביר את הדיון בהצעה לסדר-היום על השביתה המתוכננת ברשויות המקומיות לוועדת הפנים ואיכות הסביבה.

אפי אושעיה: הפיצויים לניצולי השואה של חבר-הכנסת רחמים מלול.

נחמה רונן: הרי יש ועדה מיוחדת לעניין הזה.

אבשלום וילן: כל החוקים של חבר-הכנסת הירשזון בנושא הזה מגיעים לוועדת הכספים.

אפי אושעיה: מי בעד להעביר את ההצעה לסדר היום הפיצויים לניצולי השואה של חבר-הכנסת רחמים מלול לוועדת הכספים?

אפי אושעיה: מי נגד?

אפי אושעיה: הצבעה בעד – כולם נגד – אין נמנעים – אין הוחלט להעביר את הדיון בהצעה לסדר-היום הפיצויים לניצולי השואה של חבר-הכנסת רחמים מלול לדיון בוועדת הכספים.

אפי אושעיה: ההצעה לסדר הפיצויים לניצולי השואה תעבור לדיון בוועדת הכספים.

אפי אושעיה: מי בעד העברת הדיון על זיהום מי השתייה בגוש דן של חברי-הכנסת גאגולה ופינס-פז לוועדת הפנים ואיכות הסביבה?

אפי אושעיה: מי נגד?

אפי אושעיה: הצבעה בעד – רוב נגד – מיעוט נמנעים - אין הוחלט להעביר את הדיון בהצעה לסדר-היום זיהום מי השתייה בגוש דן של חברי-הכנסת גאגולה ופינס-פז לוועדת הפנים ואיכות הסביבה.

אפי אושעיה: הגילויים החדשים בנוגע לחפירות בהר הבית.

שאול יהלום: זה צריך לעבור לוועדת החינוך והתרבות.

ארבל אסטרחן: לוועדת החינוך והתרבות או ועדת הפנים ואיכות הסביבה.

אפי אושעיה: מי בעד העברת הדיון לוועדת החינוך והתרבות?

אפי אושעיה: מי נגד?

אפי אושעיה: הצבעה בעד – כולם נגד – אין נמנעים – אין הוחלט להעביר את ההצעה לסדר-היום הגילויים החדשים בנוגע לחפירות בהר הבית של חברי-הכנסת הנדל, יהלום, בריילובסקי, פרץ, רז, דהאמשה והלפרט לדיון בוועדת החינוך והתרבות.

אפי אושעיה: הוחלט להעביר את ההצעה לסדר-היום הגילויים החדשים בנוגע לחפירות בהר הבית לוועדת החינוך והתרבות.

שאול יהלום: אני רוצה לדעת, האם כבר עברו 14 יום?

ארבל אסטרחן: לא.

ארבל אסטרחן: התיקון עדיין לא אושר במליאה.

ארבל אסטרחן: היום זה היום האחרון.

ארבל אסטרחן: ד.

ארבל אסטרחן: בקשת חבר-הכנסת יאיר פרץ לפטור את הצעת-חוק היטל הוצאות ביטחון מיוחדות (הוראת שעה), התשס"א-2001 – מחובת הנחה מוקדמת על שולחן הכנסת, לפני הקריאה הטרומית

אפי אושעיה: אנחנו עוברים להצעת-חוק היטל הוצאות ביטחון מיוחדות (הוראת שעה) של חבר-הכנסת יאיר פרץ.

יאיר פרץ: הצעת-החוק הובאה בעקבות הדרישה המוצדקת של משרד הביטחון כתוצאה ממצב החירום שנקלענו אליו וההוצאות הבלתי צפויות בעקבות אותו מצב חירום.

מוסי רז: מה הוא דורש?

יאיר פרץ: אני לא נכנס לשאלות כמה דורשים.

יאיר פרץ: אדוני היושב-ראש, אני אומר את הדברים לאור הצורך בשינוי מסגרת התקציב ומניעת קיצוץ בתקציבי הרווחה הניתנים לאוכלוסיות החלשות.

יאיר פרץ: חבר-הכנסת מוסי רז, הממשלה מתכננת לקצץ כ-70,000,000 שקל במשרדי העבודה והרווחה בנושאים אקוטיים, כגון: מרכזי חירום לילדים בסיכון, מקלט לנשים מוכות, מוסדות לילדים מפגרים, ועוד נושאים רבים וחשובים.

יאיר פרץ: בנוסף, הדרישה הנוכחית היום בתקציב משרד העבודה והרווחה היא 500,000,000 שקל לנושאים הקיימים.

יאיר פרץ: מי יאשר את התוספת הזאת?

יאיר פרץ: באים ומקצצים עוד 70,000,000 שקל.

יאיר פרץ: בנוסף לזה, עומדים לקצץ 600,000,000 שקל מתקציב המוסד לביטוח הלאומי מסעיף הביטחון הסוציאלי.

יאיר פרץ: אני לא רוצה לדבר על הקיצוצים הדרמטיים שעומדים לבצע במשרד הבריאות.

יאיר פרץ: לכן הגשתי הצעת-חוק, כפי שחוקקו בעבר בשלום הגליל חוק לפרק זמן מוגבל.

יאיר פרץ: פנה אליי היום אפי אושעיה בשם שר האוצר, שמתנגד להצעת-החוק.

יאיר פרץ: אני מבקש פטור מחובת הנחה, ואני מתחייב בפני הוועדה שאני לא אגיש את הצעת-החוק, אם אני לא אגיע להסדר עם שר האוצר.

מוסי רז: אז אולי תבקש פטור, כשתגיע אתו להסדר?

יאיר פרץ: לא.

אבשלום וילן: יש לי שאלה טכנית.

אבשלום וילן: גם אם נניח היום נאשר את הפטור מחובת הנחה מוקדמת, ממילא הליך החקיקה לא ייגמר עד שבוע הבא.

יאיר פרץ: למה לא?

אבשלום וילן: אז מגיעים לאוקטובר - -

מוסי רז: אני רוצה להבין את הצעת-החוק.

מוסי רז: אני שכיר, ועכשיו חודש יולי.

מוסי רז: נגיד שאני משלם 50% מס הכנסה, אז כמה אני צריך לשלם עבור חודש ינואר עד יוני?

מוסי רז: האם אני צריך לשלם את זה או לא?

יצחק גאגולה: אלה דיונים שיתקיימו במסגרת החוק.

מוסי רז: לא, אני רוצה לדעת מה אתה מציע.

יצחק גאגולה: אני בכלל לא רוצה להיכנס פה לשאלות האלה.

מוסי רז: אז מה אתה מציע?

יצחק גאגולה: אולי זה אמצעי שישפיע על שר האוצר, וזאת אולי הפשרה שלי.

יצחק גאגולה: הוא מתנגד להצעה בכל תוקף.

יצחק גאגולה: לכן אני מבקש לאפשר לי פטור מחובת הנחה.

שאול יהלום: אם שר האוצר מתנגד לה בכל תוקף, אין סיכוי שתגיע אתו לכל הסדר.

אבשלום וילן: תגיד לי, אתה לא בהנהלת הקואליציה?

אפי אושעיה: הנושא הזה הוא גם נושא ערכי שקשור להשקפת עולם.

אפי אושעיה: אומר חבר-הכנסת יאיר פרץ שבמקום לקצץ בשכבות החלשות ולפגוע בהן, נלך למס מדורג של 3% כהוראת שעה בעקבות המלחמה נגד הטרור.

אפי אושעיה: במקום ללכת לקיצוצים לכל הרוחב, אנחנו מדברים על 3%, וכך נמנע פגיעה בשכבות החלשות.

אפי אושעיה: אני דיברתי עם שר האוצר הבוקר.

אפי אושעיה: שר האוצר רואה בזה עקיפה של סמכותו כשר האוצר, והוא אומר שהנושא הזה נידון בממשלה רק אתמול.

אפי אושעיה: ההצעה הזאת נפלה בממשלה.

אפי אושעיה: גם לו הכי קל להוסיף מס נוסף, ואז הוא פותר את הבעיה מבלי להיכנס לוויכוחים עם השרים ועם האחרים.

אפי אושעיה: לפיכך, פניתי לחבר-הכנסת פרץ וביקשתי ממנו למשוך את הצעתו מהוועדה, להתדיין עם שר האוצר ולנסות להגיע אתו להבנות.

אפי אושעיה: אומר חבר-הכנסת יאיר פרץ עכשיו, שהוא מוכן לא להעלות את הצעת-החוק במליאה, במידה ששר האוצר לא יסכים לה.

אפי אושעיה: אני יודע ששר האוצר מתנגד להצעת-החוק ויתנגד לה, אבל חבר-הכנסת פרץ מציע אלטרנטיבה, ואני לא אלך נגדה.

מוסי רז: מתי צריך לפטור מחובת הנחה?

מוסי רז: כשיש משהו דחוף, חד-פעמי ובלתי רגיל.

מוסי רז: איך יכול להיות שזה דבר דחוף, אם הוא אומר שהוא יעכב את הצעת-החוק, עד שהוא יקבל את הסכמת שר האוצר?

מוסי רז: אז שיקבל את ההסכמה - אני לא חושב שהוא יקבל - ויבוא אלינו.

מוסי רז: הוא מציע הצעה לא הגיונית.

אפי אושעיה: אני לא מסכים עם העניין, אבל בעיניי זה דחוף.

אבשלום וילן: כבוד היושב-ראש, יש פה בעיה.

אבשלום וילן: פה יושבת האופוזיציה, ואתה יושב-ראש סיעת העבודה.

אבשלום וילן: אני קטונתי מלהבין מה קורה פה.

אבשלום וילן: יש ממשלה בישראל, יש לה שר אוצר.

אפי אושעיה: אתה אומר דברים חשובים.

אפי אושעיה: חכה חמש דקות, ונקרא לעיתונאים...

אבשלום וילן: זה לא שייך לעיתונאים.

אבשלום וילן: אני לא יכול לראות את זה במליאה.

אבשלום וילן: אתם פעם אחר פעם לא מצביעים יחד, וזה כך גם בוועדות.

אבשלום וילן: חבל על הזמן, היינו כבר בסרט הזה.

מוסי רז: אם יש לך תמיכה, אתה לא צריך אותנו.

נחמה רונן: לפחות ממה שאני ראיתי פה בחודשים האחרונים, שחררנו מחובת הנחה הצעות-חוק שהיתה להן דחיפות, או שהיתה הסכמת ממשלה לגביהן ורצינו לזרז אותן, כי אם אין הסכמת ממשלה, יש בעיה.

נחמה רונן: לדעתי, השחרור מחובת הנחה לא משיג את המטרה שאתה רוצה להשיג – ליצור לחץ על שר האוצר, כי אני לא בטוחה ששר האוצר ייבהל מזה.

נחמה רונן: אני חושבת שהמנגנון הוא מאד בעייתי.

נחמה רונן: מותר לנו לשחרר מחובת הנחה, אם מדובר פה באמת במשהו שהוא פורס מז'ור, אבל השאלה היא למה שלא תחכה את הפגרה ותניח את זה מייד אחרי הפגרה.

אפי אושעיה: יעברו 45 יום, ואז ידון בזה עם תום הפגרה.

נחמה רונן: אני אומרת מייד אחרי הפגרה אפשר להעלות את זה.

אפי אושעיה: חבר-הכנסת פרץ, יש לי הצעה בשבילך, גם בגלל שאין לך רוב בוועדה.

יאיר פרץ: למה אין לי רוב?

אבשלום וילן: סמוך עליו, תמיד יש לו רוב...

אברהם פורז: גם בגלל שאין לך רוב בוועדה וגם בגלל שיש לך רצון לשתף פעולה עם שר האוצר, כפי שאמרת, תמשוך את הבקשה שלך ותיערך לימים יותר טובים.

שאול יהלום: יש לי הצעה.

שאול יהלום: האמת היא שאם חבר-הכנסת פרץ אומר ששר האוצר יסכים, לא קיים העניין של 45 יום, אלא אתה מנמק מהמקום.

שאול יהלום: אף על פי כן, אני מציע הצעת פשרה – אם תגיע להסכמה עם שר האוצר, היושב-ראש יקבל על עצמו אפילו לקיים כינוס מיוחד של הוועדה כדי לפטור את הצעת-החוק מהנחה מוקדמת.

אפי אושעיה: אני מתחייב לעשות את זה, אין שום בעיה.

אפי אושעיה: לפיכך, הצעת-החוק נמשכה לעת עתה.

אפי אושעיה: תודה.

אפי אושעיה: ג.

אפי אושעיה: המשך – הצעת-חוק שכר חברי-הכנסת (תיקון מס' 21) (תשלומים לשרים ולסגני שרים), התשס"א-2001 – הכנה לקריאה שנייה ושלישית

אפי אושעיה: אני רוצה לעשות תיקון.

אפי אושעיה: ההחלטה הקודמת שלנו בדבר חוק שכר חברי-הכנסת (תשלומים לשרים ולסגני שרים) תבוטל, משום שלא כל האינפורמציה נמסרה לחברי הוועדה, ולפיכך, אנחנו נדון מחדש בנושא הזה ונצביע עליו.

ארבל אסטרחן: התברר לנו עכשיו שיש הסתייגויות.

אפי אושעיה: נאמר כאן שאין הסתייגויות, ועכשיו מתברר שיש הסתייגויות, ולכן לא נמסרה כל האינפורמציה.

אפי אושעיה: אנחנו חוזרים לדיון על הצעת-חוק שכר חברי-הכנסת (תיקון מס' 21) (תשלומים לשרים ולסגני שרים).

אפי אושעיה: אנחנו פותחים מחדש את הדיון.

ארבל אסטרחן: התברר לנו שחברי-הכנסת ברכה, מח'ול וגוז'נסקי הגישו הסתייגויות.

ארבל אסטרחן: ההצעה שלהם היא שהסמכות של ועדת הכנסת להעניק תשלומים תהיה רק לסגני שרים ולא לשרים, כאשר מדובר בתשלומים לצורך מילוי תפקידם.

ארבל אסטרחן: ההצעה כפי שגיבשה אותה ועדת הכנסת, אומרת שלוועדת הכנסת תהיה סמכות לקבוע הענקות ותשלומים לחברי-כנסת גם כשהם מכהנים כשרים או כסגני שרים, כשמדובר בהוצאות מיוחדות לרגל תפקידיהם.

שאול יהלום: מה זאת אומרת?

שאול יהלום: זה קשר לבוחר?

שאול יהלום: האם היום אין סמכות לשרים לקבל תשלומים אלה?

ארבל אסטרחן: היום נאמר בחוק שכר חברי-הכנסת - שמכוחו ניתן הכסף לתקציב קשר עם הציבור - שהוא לא יחול על שרים ועל סגני שרים.

שאול יהלום: אז איך הם מקבלים היום תקציב?

ארבל אסטרחן: זאת היתה החלטת ועדת הכנסת במשך הרבה שנים, ששרים וסגני שרים קיבלו מחצית.

ארבל אסטרחן: עכשיו אנחנו באים וקובעים מקור חוקי למתן הכסף לשרים ולסגני שרים, שיהיה בחוק שכר חברי-הכנסת.

ארבל אסטרחן: ההסתייגויות של חברי-הכנסת ברכה, מח'ול וגוז'נסקי הן שהסמכות של ועדת הכנסת לתת הענקות ותשלומים תחול רק על סגני שרים ולא על שרים.

ארבל אסטרחן: הוועדה מתבקשת להצביע על ההסתייגות.

סגן מזכיר הכנסת דוד לב: הם מציעים את זה לוועדה.

סגן מזכיר הכנסת דוד לב: אם הוועדה מקבל את ההסתייגות, החוק ישתנה.

אפי אושעיה: אנחנו מצביעים על ההסתייגות עכשיו?

ארבל אסטרחן: נכון.

אפי אושעיה: חברי-הכנסת, מי בעד ההסתייגויות של חברי-הכנסת ברכה, מח'ול וגוז'נסקי?

אפי אושעיה: מי נגד?

אפי אושעיה: הצבעה בעד – 1 נגד – 2 ההסתייגות של חברי-הכנסת ברכה, מח'ול וגוז'נסקי באשר להצעת-חוק שכר חברי-הכנסת (תיקון מס' 21) (תשלומים לשרים ולסגני שרים ), התשס"א-2001 לא התקבלה.

סגן מזכיר הכנסת דוד לב: אבל אתה מאשר להם להסתייג.

אפי אושעיה: במליאה בוודאי.

סגן מזכיר הכנסת דוד לב: זה התהליך.

שאול יהלום: בגלל מה שהיה עד היום, האם תחילו את החוק רטרואקטיבית?

ארבל אסטרחן: אין בעיה עם הכספים שניתנו עד היום.

שאול יהלום: למה אין בעיה?

ארבל אסטרחן: זה היה מכוח החלטת ועדת הכנסת.

ארבל אסטרחן: זה ניתן מתקציב הכנסת.

אפי אושעיה: לא על-פי החוק, והיום זה יהיה על-פי החוק.

ארבל אסטרחן: זה לא היה מכוח חוק שכר חברי-הכנסת.

שאול יהלום: אז למה שהחוק לא יחול רטרואקטיבית?

ארבל אסטרחן: אין צורך.

מוסי רז: השאלה היא האם היתה סמכות לוועדת הכנסת לקבל החלטה כזאת.

ארבל אסטרחן: מכיוון שזה היה בספק, אנחנו כרגע מבהירים את זה בחוק.

אפי אושעיה: חברי-הכנסת, אם כך הצעת-החוק אושרה, וההסתייגויות של חברי-הכנסת שהוזכרו, יועלו למליאה כהסתייגויות.

אפי אושעיה: ה.

אפי אושעיה: בקשת הממשלה לפטור את הצעת-חוק שירות לאומי בהתנדבות (תכנית ניסיונית לבנים) (הוראת שעה) התשס"א-2001 מחובת הנחה מוקדמת על שולחן הכנסת לפני הקריאה הראשונה

אפי אושעיה: הצעת-חוק שירות לאומי בהתנדבות (תכנית ניסיונית לבנים) (הוראת שעה) – בקשת הממשלה לשחרר את הצעת-החוק מחובת הנחה מוקדמת.

מיכאל אטלן: הממשלה החליטה ביוני 2000- -

שאול יהלום: מתי היא החליטה?

שאול יהלום: ביוני לפני שנה?

מיכאל אטלן: כן, לפני שנה.

שאול יהלום: ועד היום היא חיכתה.

אפי אושעיה: הוא שואל למה דחוף פתאום לפטור מחובת הנחה את הצעת-החוק.

מיכאל אטלן: הממשלה החליטה אז על עריכת ניסוי, והטילה על שר העבודה והרווחה בתיאום עם שרים אחרים שנוגעים בדבר, לערוך תכנית.

מיכאל אטלן: הדבר לקח זמן, נערכה תכנית, והתחילו בעצם בביצועה, כאשר מדובר בסך הכל על 250 בנים שישתלבו במסגרות הקיימות להתנדבות בשירות לאומי.

מיכאל אטלן: השירות אמור להתחיל בספטמבר הקרוב.

מיכאל אטלן: הגיוס התחיל בפועל בינואר או פברואר השנה, כאשר בפרסומים נכתב, שהתכנית כפופה להעברת חקיקה מתאימה בכנסת, כדי שאותם בנים שישולבו בשירות הלאומי ייהנו מאותן זכויות שבנות נהנות מהן, דהיינו: זכויות של חייל משוחרר ודברים שקשורים לביטוח לאומי.

מיכאל אטלן: הורכב גם צוות בשיתוף עם משרד המשפטים, משרד העבודה והרווחה, משרד הביטחון, משרד החינוך והמשרד לביטחון פנים, כדי לבדוק איזה תיקוני חקיקה נדרשים רק לניסוי.

מיכאל אטלן: אלה בעצם תיקוני החקיקה היחידים שנדרשים, שבכל מקום שכתוב בת, לצורך הניסוי יהיה כתוב גם בן.

מיכאל אטלן: כיוון שהדבר לקח זמן, אנחנו צריכים לגמור את זה לפני יולי, לפני פגרת הכנסת.

שאול יהלום: אבל חוק ממשלתי אתם יכולים להעלות גם לכינוס מיוחד.

מיכאל אטלן: האם אתם רוצים להטריד את חברי-הכנסת בשביל זה?

שאול יהלום: מה, לא יהיו כינוסים מיוחדים?

מיכאל אטלן: אני לא יודע.

מיכאל אטלן: מכיוון שמדובר באנשים מתנדבים ובניסוי, ומכיוון שאנחנו רוצים למשוך אותם להתנדב, אנחנו לא רוצים שיהיה ספק.

שאול יהלום: אתה מדבר על 48 שעות.

מיכאל אטלן: אבל 48 שעות זה שבוע עבודה, וזה השבוע הנוכחי בעצם.

שאול יהלום: הבעיה כאן זה הצחוק שעושה הממשלה מהכנסת.

שאול יהלום: הממשלה החליטה על זה כבר לפני שנה.

שאול יהלום: כפי שאנחנו שומעים, היא כבר גייסה מתנדבים, והיא הודיעה על כך לאנשים לפני חצי שנה, אבל פתאום אין לה זמן והיא צריכה להגיש את הצעת-החוק במהירות כזאת.

שאול יהלום: אני חושב שאסור לנו לאפשר לממשלה לעשות דברים כאלה.

שאול יהלום: הממשלה תגיש את החוק ביום שני.

שאול יהלום: יש לנו עוד שבוע עבודה עד תחילת הפגרה.

שאול יהלום: יום שני זה יום שמיועד להצעות-חוק של הממשלה, והיא לא צריכה "לקחת מאתנו" את הצעות-החוק האחרות.

שאול יהלום: ביום שני הממשלה תגיש את הצעת-החוק, ואני מניח שהחוק יעבור.

שאול יהלום: אם למשרד יש קשר טוב עם יושב-ראש הוועדה, הוא יכול להכין את הצעת-החוק בישיבה אחת, וביום רביעי תהיה הצבעה לקריאה שנייה ושלישית.

שאול יהלום: אם יקרה האסון הכי גדול ויהיה צורך לקיים כינוס מיוחד, לממשלה מותר להביא הצעות-חוק בכינוס מיוחד.

שאול יהלום: אני לא רואה צורך לפטור את הממשלה - שישנה שנה שלמה - מהנחת הצעת-חוק שאין לה שום דחיפות, מעבר לזה שאפשר להסתדר עד האחד בספטמבר.

מיכאל אטלן: השאלה היא האם יש הצדקה שהבנים שמתנדבים לפיילוט הזה היום יקבלו מסר שהכנסת מתפזרת והעניין לא מוסדר, והם אולי יבטלו את ההתנדבות שלהם.

שאול יהלום: אם היית מדבר על זה בשבוע הבא, אתה צודק, אבל יש לך עוד שבוע ימים.

שאול יהלום: תביאו את הצעת-החוק ביום שני.

שאול יהלום: תדבר עם יושב-ראש הוועדה שידאג להכין את הצעת-החוק, וביום רביעי יעבור החוק.

שאול יהלום: מדובר בוועדת העבודה הרווחה והבריאות, והיושב-ראש הוא איש של השר.

אפי אושעיה: מיכאל אטלן, הממשלה הגישה את הבקשה אתמול.

אפי אושעיה: הממשלה לא צריכה להמתין 45 יום.

אפי אושעיה: מחר כבר יעברו 48 שעות, ולא צריך החלטה של הוועדה.

סגן מזכיר הכנסת דוד לב: מחר בסוף סדר היום החוק יכול לעלות לקריאה ראשונה.

אפי אושעיה: ולפיכך, זה יהיה מחר בסוף סדר היום, ונפתור את הבעיה.

אפי אושעיה: מיכאל אטלן, לכם זה לא חשוב, כי במקום היום זה יהיה מחר.

מיכאל אטלן: לא, אבל אז זה אומר שהחוק יגיע לוועדת העבודה והרווחה רק בשבוע הבא, ולי זה יוצר קושי מסוים.

אפי אושעיה: במקום מחר?

מיכאל אטלן: כן.

שאול יהלום: באיזה קושי מדובר?

מיכאל אטלן: אני לא רוצה להתערב ביחסים בין הכנסת לממשלה.

מיכאל אטלן: אתם תעשו מה שאתם רוצים.

שאול יהלום: תסביר לנו איזה קושי.

שאול יהלום: קשיים אנחנו פותרים.

שאול יהלום: האם יש לך קושי אישי?

מיכאל אטלן: כן.

שאול יהלום: אז אין בעיה.

אפי אושעיה: אם כך אנחנו נתחשב בזה.

אפי אושעיה: חברי-הכנסת, מי בעד פטור מחובת הנחה להצעת-חוק שירות לאומי בהתנדבות?

אפי אושעיה: הצבעה בעד – כולם נגד – אין נמנעים – אין בקשת הממשלה לפטור את הצעת-חוק שירות לאומי בהתנדבות (תכנית ניסיונית לבנים) (הוראת שעה) התשס"א-2001 מחובת הנחה מוקדמת על שולחן הכנסת לפני הקריאה הראשונה אושרה.

אפי אושעיה: הפטור מחובת הנחה מוקדמת של הצעת-חוק שירות לאומי בהתנדבות אושר פה אחד.

אפי אושעיה: תודה רבה, הישיבה נעולה.